આમ, બગીચા પ્રકરણનાં એક અઠવાડિયે પછી મા નામના સૌથી ભોળા પ્રાણીને બેવકૂફ બનાવીને મલ્ટીપ્લેક્ષ પર ભેગા થયા હોય. પિક્ચર પણ એવું સિલેક્ટ કર્યું હોય કે થિયેટર વાળા ‘પેસેન્જર થાય તો ચાલુ કરીએ’ એમ કહીને બેસાડી દે. અને પિક્ચર ચાલુ થાયને હજુ તો ટાઈટલ પત્યું નાં હોય ત્યાં પેલાનાં હાથ ખાંખાખોળા કરવા લાગે. એમાં પહેલા તો આગલા શોમાં કોકે છોડેલ વેફરના ખાલી પેકેટ હાથમાં આવે. પણ હજી ફિલ્મના ટાઈટલ ચાલતા હોય ત્યાં સુધીમાં તો રોમા મોઈશ્ચરાઈઝર લગાડેલ મેનીક્યોરડ હાથ રોમીના ફાંફાં મારતા હાથમાં પકડાવી દે, ખતમ. હિન્દી પિકચરમાં હીરો વિલનની ધોલાઈ કરે એ પહેલા પોલીસ પહોંચી જાય ત્યારે દર્શકોની મજા મારી જાય એવું કઈક આને થાય.